text: лензехан сейілханұлы досмақов (1928 жылы туған), педагог, әуесқой композитор. 1964 жылы қарағанды педагогикалық институтын бітірген. алғашқы әндері тың игеру жылдары шыққан. отыз жылға жуық ұстаздық жасаған, қенес жүйесінде қызмет атқарған. 'досмақов «ақтоты», «қарқаралы вальсі», «өтініш», «жастық», «жанарлармен тіл қатып», «бақыт күнін тойлаған», «қош, қалқам, қош, қалқам», сияқты әндердің авторы. досмақовтың халық арасына кең тараған «қарқаралы вальсіне» (сөзін жазған с. ләмбеков) әйгілі музыка зерттеуші б. ерзакович жоғары баға берген.